**Z A P I S N I K**

sa **48. sjednice Školskog odbora Druge gimnazije Varaždin održane u utorak, 08. studenoga 2016. u 08.00 sati u uredu ravnateljice.**

Sjednicu je sazvao predsjednik Školskog odbora, pismenim pozivom broj, KLASA: 003-06/16-01/17; URBROJ: 2186-145-04-16-1 od 03. studenoga 2016. godine

Sjednici je nazočilo pet (5) članova Školskog odbora:

- Josip Hehet i Brankica Škrnjug - iz reda osnivača,

- Silva Čubrilo i Ksenija Podbrežnički - iz reda nastavnika i stručnih suradnika,

- Renata Briški - iz reda roditelja.

Nenazočni:

- Tomislav Šipek - iz reda osnivača,

- Danijela Knez (dopust zbog njege djeteta s težim smetnjama) - iz reda radnika.

Osim članova Školskog odbora sjednici prisustvuje Zdravka Grđan, ravnateljica i Marija Kašmo, tajnica Škole, koja vodi zapisnik.

Sjednicu otvara i njome predsjedava predsjednik Školskog odbora Josip Hehet koji pozdravlja sve prisutne članove i konstatira da je broj nazočnih članova dovoljan za donošenje pravovaljanih odluka - od ukupno sedam (7) članova na sjednici su prisutno pet (5) članova.

Predsjedavatelj predlaže dnevni red naveden u pozivu. Nema prijedloga za dopunu ili izmjenu dnevnog reda pa je isti jednoglasno usvojen i glasi:

**Dnevni red:**

1. Potvrda mandata novog člana Školskog odbora – referent: ravnateljica

2. Prihvaćanje zapisnika s prethodne sjednice (47. sjednica) - referent: predsjednik

3. Davanje Prethodne suglasnosti za zasnivanje radnog odnosa - referent: ravnateljica

4. Ostala pitanja

**Ad.1.)** **Potvrda mandata novog člana Školskog odbora**

Na temelju Odluke o imenovanju člana Školskog odbora Druge gimnazije Varaždin, **potvrđuje se mandat Renate Briški, člana Školskog odbora iz reda roditelja.**

Imenovanoj mandat teče od dana donošenja Odluke a traje do kraja mandata cjelokupnog Školskog odbora (Odluka pod brojem: KLASA: 003-06/16-01/12; URBROJ: 2186-145-01-16-3 od 17. listopada 2016.).

**Ad.2) Prihvaćanje zapisnika s prethodne sjednice**

Zapisnik sa 47. sjednice održane 17. listopada 2016. Godine **jednoglasno je prihvaćen.**

**Ad.3)** **Davanje Prethodne suglasnosti za zasnivanje radnog odnosa**

Jednoglasna **O D L U K A**

**I.**

**A.)** Daje se prethodna suglasnost za **zasnivanje radnog odnosa** **na temelju članka 107. točka 10. podstavka 1. Zakona o odgoju i obrazovanju u osnovnoj i srednjoj školi -** zasnivanje radnog odnosa bez natječaja kada obavljanje poslova ne trpi odgodu, a suglasnost Ministarstva, za mogućnost raspisivanja natječaja, još nije dobivena**:**

**1**. **Branko Detelj,** profesor hrvatske kulture i povijesti, za radno mjesto nastavnika hrvatskog jezika, nepuno radno vrijeme (6 sati nastave tjedno – ukupno 12 sati tjedno) i nastavnika povijesti, nepuno radno vrijeme (2 sata nastave tjedno – ukupno 4 sata tjedno), sveukupno (8 sati nastave tjedno – ukupno 16 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**2. Marko Rogulja,** profesor povijesti i filozofije, za radno mjesto nastavnika povijesti, nepuno radno vrijeme (2 sata nastave tjedno – ukupno 4 sata tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**3. Miroslav Gradečak,** profesor povijesti i slavistike, za radno mjesto nastavnika povijesti, nepuno radno vrijeme (6 sati nastave tjedno – ukupno 11 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**4. Kristina Kovačić,** profesor njemačkog jezika i književnosti i sociologije, za radno mjesto nastavnika njemačkog jezika, nepuno radno vrijeme (3 sata nastave tjedno – ukupno 6 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**5.** **Ivana Žnidarić Kajić,** profesor francuskog jezika i književnosti i profesor sociologije, za radno mjesto nastavnika francuskog jezika, nepuno radno vrijeme (8 sati nastave tjedno – ukupno 15 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**6. Vesna Maček,** profesor geografije, za radno mjesto nastavnika geografije, nepuno radno vrijeme (4 sata nastave tjedno - ukupno 7 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**7. Andreja Bahun,** magistra teologije, za radno mjesto nastavnika vjeronauka (vjeroučitelj), nepuno radno vrijeme (3 sata nastave tjedno - ukupno 6 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**8.** **Jurica Šitum,** profesor engleskog jezika i književnosti i sociologije, na radno mjesto nastavnika engleskog jezika, nepuno radno vrijeme (5 sati nastave tjedno – 10 sati ukupno tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**9. Mihaela Habunek**, magistra edukacije fizike i informatike, na radno mjesto nastavnika fizike, nepuno radno vrijeme (2 sata nastave tjedno – ukupno 4 sata tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**10.** **Helena Ivančić Vrbnjak,** magistra psihologije, na radno mjesto nastavnika psihologije, nepuno radno vrijeme (1 sat nastave tjedno - ukupno 2 sata tjedno) određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**11. Alen Melnjak**, profesor kineziologije, na radno mjesto nastavnika tjelesne i zdravstvene kulture, nepuno radno vrijeme (2 sata nastave tjedno - ukupno 4 sata tjedno) određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**12. Marko Hrgar,** diplomirani inženjer kemije, na radno mjesto nastavnika kemije, nepuno radno vrijeme (16 sati nastave tjedno - ukupno 29 sati tjedno) određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**13. Janja Franjković,** sveučilišna prvostupnica glazbene pedagogije, na radno mjesto nastavnika glazbene umjetnosti, nepuno radno vrijeme (2 sati nastave tjedno – ukupno 4 sata tjedno), određeno vrijeme od 16. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**14. Sunčana Habek,** profesor povijesti umjetnosti i sociologije i diplomirani povjesničar umjetnosti i sociologije,na radno mjesto nastavnika likovne umjetnosti, nepuno radno vrijeme (3 sata nastave tjedno - ukupno 6 sati tjedno) određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**15. Petar Jakopec,** magistar filozofije, na radno mjesto nastavnika logike i etike, nepuno radno vrijeme (4 sata nastave tjedno logike i 2 sata nastave tjedno etike - ukupno 11 sati tjedno), određeno vrijeme od 15. studenoga 2016. godine do popune radnog mjesta na temelju natječaja ili na drugi propisan način, ali ne dulje od 60 dana.

**B.)** Daje se prethodna suglasnost za **zasnivanje radnog odnosa** **na temelju članka 107. točka 10. podstavka 1. Zakona o odgoju i obrazovanju u osnovnoj i srednjoj školi -** zasnivanje radnog odnosa bez natječaja kada obavljanje poslova ne trpi odgodu, jer se odsutna djelatnica nije vratila s bolovanja**:**

**1.** **Nada Vidaček,** na radno mjesto spremačice, nepuno radno vrijeme – ukupno 20 sati tjedno, određeno vrijeme od 09. studenoga 2016. godine do povratka odsutne spremačice odnosno do popune radnog mjesta na temelju natječaja ili na drugi propisan način, ali ne dulje od 60 dana.

**II.**

Odluka o prethodnoj suglasnosti za zasnivanje radnog odnosa broj KLASA: 003-06/16-01/17 URBROJ: 2186-145-04-15-3 od 08. studenoga 2016. nalazi se u privitku i sastavni je dio ovoga zapisnika.

**Ad.4) Ostala pitanja**

Pod točkom Ostala pitanja ravnateljica informira prisutne o školskim, pedagoškim i drugim radnjama i aktivnostima koje su završile, koje su tijeku ili će uslijediti.

Budući da je iscrpljen dnevni red i svi su predmeti predviđeni dnevnim redom bili raspravljeni, predsjedavatelj je zaključio sjednicu u 08,20 sati.

Zapisničar: Predsjedavatelj sjednice:

Marija Kašmo Predsjednik Školskog odbora

Josip Hehet, dipl. iur.